CELEX: 62008FN0078
Language: mt
Date: 2008-09-22 00:00:00
Title: Kawża F-78/08: Rikors ippreżentat fit- 22 ta' Settembru 2008 — Locchi vs Il-Kummissjoni

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 301/66
            
         Rikors ippreżentat fit-22 ta' Settembru 2008 — Locchi vs Il-Kummissjoni
   (Kawża F-78/08)
   (2008/C 301/128)
   Lingwa tal-kawża: Il-Franċiż
   Partijiet
   
      Rikorrent: Carlo Locchi (Besozzo, l-Italja) (rappreżentant: F. Parrat, avukat)
   
      Konvenuta: Il-Kummissjoni tal-Komunitajiet Ewropej
   Suġġett u deskrizzjoni tal-kawża
   L-annullament tad-deċiżjoni li r-rikorrent jiġi eskluż mil-lista tal-uffiċjali magħżula minn qabel għall-proċedura ta' ċertifikazzjoni 2007, kif ukoll l-annullament tad-Deċiżjoni tal-Kummissjoni C(2007)5694 tal-20 ta' Novembru 2007, dwar id-dispożizzjonijiet ġenerali ta' implementazzjoni tal-Artikolu 45a tar-Regolamenti tal-Persunal.
   Talbiet tar-rikorrent
   
               —
            
            
               tannulla d-deċiżjoni li r-rikorrent jitħalla barra mil-lista definittiva tal-kandidati magħżula minn qabel għall-proċedura ta' ċertifikazzjoni 2007 u konsegwentement id-deċiżjoni li r-rikorrent jitħalla barra wkoll mil-lista tal-kandidati magħżula minn qabel li huma kklassifikati fl-aħjar postijiet kif ukoll mill-lista ta' kandidati ammessi għall-proċedura ta' ċertifikazzjoni;
            
         
               —
            
            
               tannulla d-Deċiżjoni tal-Kummissjoni C(2007)5694 tal-20 ta' Novembru 2007, dwar id-dispożizzjonijiet ġenerali ta' implementazzjoni tal-Artikolu 45a tar-Regolamenti tal-Persunal;
            
         
               —
            
            
               safejn ikun neċessarju, tannulla d-deċiżjoni li tiċħad l-ilment;
            
         
               —
            
            
               tikkundanna lill-Kummissjoni tal-Komunitajiet Ewropej għall-ispejjeż.